Prěnja dźěłarnička „sam rězbarić“ najebać wjedro do wody njepadnyła
Njebjelčicy (JK/SN). Přewšo aktiwne Njebjelčanske wuměłstwowe a kubłanske towarstwo Kamjenjak měješe cyle wosebitu ideju, kak lětnju sezonu zakónčić. Wone bě za minjeny pjatk a sobotu předewšěm dźěći přeprosyło so raz na wuměłskim polu rězbarjenja wuspytać. Najebać jara hubjene nazymske wjedro bě pjatk popołdnju pjatnaće dźěći do skały přichwatało, zo bychu prěnje kroki do wuměłskeho swěta činili. Towarstwo Kamjenjak ze swojim městopředsydu Hubertom Langu bě wšitko trěbne spřihotowało, zo bychu dźěći wot wšeho spočatka namakali swójski puć k rězbarjenju.
bos_Latn szl_Latn